Document ID: 32011R0476

KOMISSION TÄYTÄNTÖÖNPANOASETUS (EU) N:o 476/2011,
annettu 17 päivänä toukokuuta 2011,
neuvoston asetuksen (EU) N:o 57/2011 muuttamisesta ICES-alueilla IIa, IIIa ja IV sijaitsevilla EU:n vesillä harjoitettavaa tuulenkalan kalastusta koskevien saalisrajoitusten osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2011 18 päivänä tammikuuta 2011 annetun neuvoston asetuksen (EU) N:o 57/2011 (1) ja erityisesti sen 5 artiklan 4 kohdan,
sekä katsoo seuraavaa:
(1)
Tuulenkalan saalisrajoituksista ICES-alueilla IIa, IIIa ja IV sijaitsevilla EU:n vesillä säädetään asetuksen (EU) N:o 57/2011 liitteessä I A.
(2)
Asetuksen (EU) N:o 57/2011 liitteessä II D olevan 4 kohdan mukaisesti komissio tarkistaa tuulenkalalle vuodelle 2011 vahvistetut suurimmat sallitut saaliit (TAC) ja kiintiöt kyseisillä alueilla kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) antaman lausunnon perusteella.
(3)
ICES antoi lausuntonsa 21 päivänä helmikuuta 2011 kullekin asetuksen (EU) N:o 57/2011 liitteessä II D määritellylle seitsemälle kalastuksenhoitoalueelle. STEFC tarkasteli ICESin lausuntoa ja toimitti päätelmänsä komissiolle 24 päivänä helmikuuta 2011. Kyseisen lausunnon mukaan kalastuksenhoitoalueen 1 saalisrajoitusta olisi korotettava 320 000 tonniin ja kalastuksenhoitoalueen 2 saalisrajoitusta vähennettävä 34 000 tonniin. STEFC katsoi myös tarpeelliseksi vahvistaa kalastuksenhoitoalueen 4 saalisrajoitukseksi 10 000 tonnia kalastuksenhoitoalueen 6 saalisrajoitukseksi 420 tonnia.
(4)
STEFC katsoi, että kalastuksenhoitoalueiden 3 ja 7 saalisrajoitusten olisi oltava nolla. STEFC katsoi kuitenkin 17 päivänä maaliskuuta 2011 toimitetussa täydentävässä lausunnossa, että kalastuksenhoitoalueella 3 voidaan sallia 10 000 tonnin saalisrajoitus, jotta kyseisellä alueella voitaisiin tehdä seurantasuunnitelma.
(5)
Sen vuoksi asetuksen (EU) N:o 57/2011 liitettä I A olisi muutettava.
(6)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 57/2011 liite I A tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 2011.

Labels: 11
19
6
20